Dagmar Bruckmayerová

Dagmar Bruckmayerová (rod. Bajnoková; * 20. máj 1969, Bratislava) je slovenská herečka a dabérka. 

 Životopis 
 Mladosť 
Narodila sa v Bratislave, jej otec pochádza z maďarskej rodiny.SZÉPLAKI, Ladislav, PhDr, : Osobné stretnutie z umelkyňou (2017)
Po dokončení základnej školy sa v roku 1983 prihlásila na gymnázium v Krasňanoch (časť Bratislava - Rača). Súčasne začala navštevovať, vtedy ešte amatérske divadlo Ludus, ktoré bolo svojím repertoárom a interpretáciou svetových i domácich klasikov zamerané na deti a mládež. Prvú výraznejšiu úlohu dostala v roku 1985 v básnickej hre Jána Buzássyho Rozprávka. V súbore mala kolegov, z ktorých neskôr vyrástli známi herci ako Vladimír Hajdu, Roman Luknár, Andrej Kraus, Michal Gučík, Peter Sklár, Zuzana Vačková, Elena Podzámska, Oľga Belešová a ďalší.

 Štúdium 
V roku 1987 bola na prvý pokus prijatá na Vysokú školu múzických umení (VŠMU) v Bratislave na odbor herectvo. Divadelnú fakultu absolvovala v roku 1991 spolu s ďalšími spolužiakmi ako napr. Roman Pomajbo, Peter Mankovecký, Roman Matisko, Zuzana Mauréry, Silvia Vargová (Szilvia Varga), Henrieta Mičkovicová.

Počas štúdia účinkovala v rôznych inscenáciách na javisku Slovenského národného divadla (SND), v činohre Pavla Országha Hviezdoslava (DPOH) i na Malej scéne, neskôr aj v Divadle Korzo`90 (pozri tabuľky pod textom). V roku 1988 hrala menšiu úlohu Xénie, dcéry Godunova, v hre slovenského klasika Jána Palárika Samozvanec, inšpirovanej ruskými dejinami. Už väčšiu úlohu dostala v historickej dráme P. O. Hviezdoslava Herodes a Herodias v réžii Miloša Pietora, postavu Salome, v alternácii so Silviou Petőovou. Najvýraznejšími kreáciami počas jej študentského obdobia boli postavy v dvoch divadelných predstaveniach: Mein Kampf, v réžii Romana Poláka a absurdná dráma Plešatá speváčka, v réžii Juraja Vaculíka. 

 Práca 
Po ukončení Divadelnej fakulty na VŠMU bola Bruckmayerová členkou Divadla Korzo`90 (teraz Divadlo Astorka Korzo´90), ale keď režiséra Juraja Vaculíka odvolali z postu umeleckého šéfa, s kolegom Rasťom Rogelom odišla z divadla, aby mohli všetci traja robiť spolu „svoje“ divadlo. Pri krátkej zastávke na jednu hru v divadle Štúdio S (teraz Štúdio L+S) spoluúčinkovala s Julom Satinským a Milanom Lasicom v komédii Jakub a jeho pán.

Svoj talent aj pred televíznymi kamerami ukázala v rôznych rozprávkach pre najmenšie deti, kde hrala záporné postavy, až kým nedostala ponuku od režiséra Ivana Petrovického hrať krásnu princeznú v bájke Princezná v ježovej koži (1994).  Jej partnerom bol Ján Kroner v role čeľadníka Jána. Zaujímavosťou snímky je aj to, že mladú princeznú hrala Dagmar krátko po pôrode dcérky Terezy. Kvôli rodinným povinnostiam sa na istý čas stiahla do úzadia. Pracuje aj na úpravách dialógov pre dabingové štúdiá i divadlá.

Po manželskej kríze a následnom rozvode na niekoľko rokov doplnila umelecký súbor Divadla Jána Palárika v Trnave a hrala v rôznych televíznych seriáloch. Jej najvýraznejšou postavou z tohto obdobia je Nina Hodáková, podnikateľka bez morálnych zábran, v Klane.

V inscenáciách na trnavskom javisku sa objavila v rôznych žánrových dielach ako Básnik a žena, Rodinné šťastie, Manželské hry, Ružičky zo srdca, Remeselníci. Na doskách Divadla West stvárnila zaujímavé postavy v komédiách Klamárka Ketty (po obnovenej premiére v divadle Teatro Wüstenrot pod názvom Podfuk, s Marekom Majeským, Andreou Kvašňovskou, Mariánom Labudom ml. a Dorotou Letenajovou, v réžii Nikitu Slováka, ktorý je zároveň aj autorom textov piesní) a No, nie je to jednoduché, v réžii herca Ľubomíra Romana, ktorý stvárnil aj jednu z hlavných postáv.

V hraných filmoch Tango s komármi (2009) a Viditeľný svet (2011) dostala herečka takmer rovnaké úlohy osamelých žien. V prvom filme sa Tereza pokúša získať srdce Ukrajinca Bohdana (Eugen Libezňuk) u nej doma rôznymi narážkami počas inštalačných prác, v druhom chce Veronika svojho vyhliadnutého chlapa dostať za každú cenu a neodrádza ju ani dotieravé sledovanie hlavného hrdinu Olivera (Ivan Trojan). Samozrejme, ani jedna eventualita jej nevyjde a v druhej sa aj prizná: „Mám prácu, ktorá ma baví a na ostatné akosi neostal čas... Niekedy si myslím, že šťastie už ani neexistuje.“ (citát z filmu: Viditeľný svet)

Sú jej bližšie komediálne úlohy, ale dokáže zahrať aj dramatické scény a nebojí sa ani spevu.

Žije v rodinnom dome neďaleko Bratislavy vo Veľkom Grobe. Jej vydatá dcéra žije v Spojených štátoch amerických, kde už má dve vnúčatá, Keifer a Rosie.
 Filmy 
Názov filmuDruh filmuKrajinaRok výrobyRéžiaRolaJablonkaTelevízny film (rozprávka)ČSSR1989Ján ChlebíkVeronaO troch sestráchTelevízny film  (rozprávka)ČSFR1990Miloš VolnýŽofkaPosledníTelevízny filmČSFR1990Ivan PetrovickýĽuba KolomijcevováSpoveďTelevízny film  (dvojdielny)Slovensko1994Miloslav LutherMladá dáma  parížskej bohémyPrincezná  v ježovej kožiTelevízny film  (rozprávka)Slovensko1994Ivan PetrovickýPrinceznáČajová šálka láskyTelevízny filmSlovensko2000Pavel Gejdoš ml.Anna HummelováTango
s komármiHraný filmSlovensko / Česko2009Miloslav LutherTerezaViditeľný svetHraný filmSlovensko / Česko2011Peter KrištúfekVeronika

 Seriály 
 Ordinácia v ružovej záhrade (2007 – 2012)
 Mesto tieňov (2008)
 V mene zákona (2009)
 Odsúdené (2009 – 2010)
 Aféry (2010  – 2011)
 Dr. Ludsky (2011)
 Klan (2013 – 2014)
 Ochrancovia (2014)
 Tajné životy (2015)

 Divadelné hry 
Autor dielaNázov divadelnej hryPremiéraRéžiaDivadloRolaJán PalárikSamozvanec10.12.1988Pavol HaspraSlovenské národné divadloXénia,  dcéra GodunovaAlexander S. GribojedovÚtrapy  z rozumu17.06.1989Miloš  PietorSlovenské  národné divadloDcéra  kniežeťa TugouchovskéhoPavol Országh HviezdoslavHerodes  a Herodias20.04.1990Miloš  PietorSlovenské  národné divadloSalomeFranz KafkaProces17.11.1990Roman PolákDivadlo Astorka Korzo `90DievčaGeorge  TaboriMein  Kampf16.01.1991Roman PolákSlovenské  národné divadloGrétkaEugène IonescoPlešatá  speváčka16.03.1991Juraj  VaculíkDivadlo  Astorka Korzo´90Mrs.  SmithColin  HigginsHarold  a Maude26.10.1991Juraj  VaculíkDivadlo  Astorka Korzo´90Sunshine  DoréMilan KunderaJakub  a jeho pán12.05.1993Martin PorubjakŠtúdio  S / Štúdio L+SAgáta,  Dcéra,
JustinaColine  SerreauZajac   Zajac07.04.1995Pavol HaspraSlovenské  národné divadloLucieMiro  GavranVšetko  o ženách17.10.2003Michal  BabiakDivadlo Jána Palárika v TrnaveAgneša,  Anita, Biba, Dubravka, MáriaJozef  Gregor TajovskýStatky - zmätky05.03.2004Břetislav  RychlíkDivadlo  Jána Palárika v TrnaveBetaJán SmrekBásnik  a žena16.04.2004Michal  BabiakDivadlo  Jána Palárika v TrnaveŽena  2Vinko  MöderndorferRodinné  šťastie19.11.2004Michal  BabiakDivadlo  Jána Palárika v TrnaveMarijana  DrekslerováMolièreUčené  ženy26.02.2005Michal  BabiakDivadlo  Jána Palárika v TrnaveArmandaVladimír Hurban Vladimírov/VHVZámka  škripí15.05.2005Štefan  KorenčiDivadlo a.ha., BratislavaLianaMatjaž   ZupančičManželské  hry27.01.2006Michal  BabiakDivadlo  Jána Palárika v TrnaveSoňaMaurice  HennequinKlamárka  Ketty18.11.2006Nikita  SlovákDivadlo  West, BratislavaMeggie  ScottováMilan RichterKafkov  druhý život28.02.2007Michal  BabiakDivadlo  Jána Palárika v TrnaveMilena, slečna JulianaMichal  BabiakRužičky  zo srdca17.03.2007Michal  BabiakDivadlo  Jána Palárika v TrnaveMata  HariJean-Claude  IslertNo,  nie je to jednoduché27.04.2007Ľubomír RomanDivadlo West, BratislavaMáriaMirjana  Bobić MojsilovićHorúca  linka05.02.2009Michal  BabiakDivadlo  Apollo, BratislavaOľga  Krunić alias SisiEugène  Labiche,
Marc  MichelPrestupná  stanica09.04.2011Ľubomír VajdičkaDivadlo  Jána Palárika v TrnaveVdova  ChampbaudetováMaurice  HennequinPodfuk18.11.2011Nikita  SlovákTeatro  Wüstenrot,  BratislavaMeggie  ScottováLine  KnutzonRemeselníci04.05.2013Viktor  KollárDivadlo  Jána Palárika v TrnaveElizabethPeter  QuilterOpona  hore21.05.2017Soňa  FerancováDivadlo Aréna, BratislavaPam

 Referencie 

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Osobnosti z Bratislavy
Kategória:Absolventi Divadelnej fakulty Vysokej školy múzických umení
Kategória:Slovenské osobnosti maďarského pôvodu